Боб Дилън отказа да получи Нобела си в Стокхолм | webcafe.bg
Webcafe 16.11.2016, 18:20 (обновена 16.11.2016, 18:23)
Боб Дилън няма да се яви на церемонията за връчване на Нобеловите награди в Стокхолм на 10 декември. Това обявиха от Шведската академия, която присъжда приза за литература.Причината за решението на Дилън се оказват "предварително поети ангажименти" от страна на музиканта."Той още веднъж почертава, че се чувства много признателен и казва, че се е надявал, че ще може да получи наградата си лично", се казва в съобщението на Академията.Оттам коментират, че "със сигурност е необичайна, но не и извънредна" ситуация лауреатите да не приемат наградата си лично по време на официалната церемония на Нобеловия комитет в Стокхолм.Призьорите в областта на литературата, които са приели наградата, но не са се явили на събитието в Швеция, са Дорис Лесинг (2007), Харолд Пинтър (2005) и Елфриде Йелинек (2004)."Наградата все пак им принадлежи - така както принадлежи и на Боб Дилън", отбелязват членовете на Шведската акадамия, като добавят, че единственото изискване към Дилън е да даде традиционната нобелова реч в рамките на 6 месеца след 10 декември.Не е задължително събитието да се организира в Швеция.Нобеловият комитет присъди наградата на Боб Дилън на 13 октомври. Едва на 29 октомври музикантът официално обяви, че приема Нобела за литература.
Oще: боб дилън дорис лесинг елфриде йелинек литература нобел за литература нобелова награда за литература харолд пинтър шведската академия швеция Още от Свят
2 Читателят | 17.11.201607:52
Планирал е голям запой и няма време да се занимава с глупости.
Като/ако изтрезнее пак, може да каже някоя добра дума за Нобеловия комитет.
Той си е добродушен човек, но си има своите приоритети.	оценка
1 Mako | 16.11.201618:54
Да влезем в положението на човека! От една страна - утвърден бунтар. От друга страна - близо един милион. От трета - човекът си е натурален Цимерман...
Заглавието описва средноаритметичното на тези три стойности! При което сумата от първата и третата съставка се дели на две, а парите остават непокътнати! Класика!